jkorsvik/nowiki_second_scrape_merged huggingface dataset:
Sametielva

Sametielva (også kalt Husmoseelv, nordsamisk: Sámetjohka, kvensk: Samettijoki) er ei elv i Sør-Varanger kommune i Finnmark. Den er ei sideelv til Pasvikelva og er 15,7 kilometer lang (41,8 km regnet fra fjerneste kilde).
Sametielva krysses av Fylkesvei 885 ved grenda Sameti, en drøy kilometer før munningen. Dette er det eneste tekniske inngrep av noen betydning langs elva.


== Elvas løp ==
Elva har sine øverste kilder på fjellplatået mellom Sandnesdalen og Langfjorden, hvor flere små bekker samles i Skálvejávri. Elva, som her kalles Čievanjohka, renner sørover og passerer gjennom en rekke mindre innsjøer før den munner ut i Store Sameti. En kort elvestubb fører videre til Lille Sameti, utspring for selve Sametielva, som renner ut fra nordøst i innsjøen. I sørenden av Lille Sameti ligger også munningen til Okselva, Sametielvas andre hovedtilløp. Sametielva renner ganske raskt på den første kilometeren eller så, men roer seg deretter ned og snur gradvis mot sør. Den munner ut i Skogvatn i Pasvikelva ved Samettiniemi, et par kilometer sørvest for Melkefoss.


== Naturmiljø ==
Naturmiljøet langs Sametielva skiller seg ut fra den tørre furuskogen som dominerer i det meste av Pasvikdalen. Den er den største sideelva på norsk side og har lange meanderende områder omgitt av gamle kroksjøer, elveører og flommarker. Det meanderende partiet av elva er helt uberørt av inngrep. I et ellers relativt monotont skogs- og myrlandskap er elva et viktig habitat for både planter og dyr, og har en rekke arter som ikke er vanlige i området for øvrig. Langs elva finnes mange naturtyper knyttet til vann og vassdrag, og den har gode bestander av ørret. Elvebreddene er skogkledte, for det meste med gråor og bjørk.


== Referanser ==


== Eksterne lenker ==
Sametielva 19.07.16, video på YouTube
Allround-NM på skøyter junior 1997

Allround-NM på skøyter junior 1997 ble avholdt 8. og 9. februar 1997 på Furumo stadion på Geithus i Modum.Teknisk arrangør var Geithus Idrettslag.
Juniornorgesmestere ble Anna Øvergaard, Stange Sportsklubb for damene og Arild Nebb Ervik, Hamar Idrettslag for herrene.


== Sammenlagt damer junior ==


== Sammenlagt herrer junior ==


== Kilder ==
Eng, Trond; Teigen, Magne, red. (2005). «Kvinner, Junior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 173. Arkivert fra originalen 26. juli 2017. Besøkt 15. juni 2017. 
Eng, Trond; Teigen, Magne, red. (2005). «Menn, Junior – Allround». Norske Mesterskap på skøyter 1894–2005 (norsk) (3 utg.). Askim / Veggli. s. 131. Arkivert fra originalen 26. juli 2017. Besøkt 15. juni 2017. 


== Eksterne lenker ==
(en) Allround-NM på skøyter junior 1997, Junior kvinner – Resultatoversikt på SpeedSkatingNews.info.
(en) Allround-NM på skøyter junior 1997, Junior menn – Resultatoversikt på SpeedSkatingNews.info.
Roman Tmetuchl internasjonale lufthavn

Roman Tmetuchl internasjonale lufthavn (IATA: ROR, ICAO: PTRO, FAA LID: ROR), også kjent som Palau internasjonale lufthavn, er hovedflyplassen på republikken Palau. Den ligger i nærheten av den tidligere hovedstaden Koror, like nord for Airai på øya Babeldaob. Flyplassen er oppkalt etter politikeren og forretningspersonen Roman Tmetuchl.


== Flyselskaper og destinasjoner ==


== Eksterne lenker ==
Om flyplassen på AirNav.com
Ana Brnabić

Ana Brnabić (serbisk: Ана Брнабић, født 28. september 1975 i Beograd) er en partiløs, serbisk politiker. Den 15. juni 2017 ble hun av president Aleksandar Vučić foreslått til vervet som Serbias statsminister. Hun tiltrådte statsministerposten 29. juni 2017.Brnabić er tidligere forretningskvinne med utdannelse fra Storbritannia og USA. Foruten serbisk taler hun både engelsk og russisk.


== Referanser ==
Hans Friis

Hans Friis (født 1716, død 1762) var en norsk prest og forfatter.Han var født i Trondheim av Mathias Friis (c.1675–1720) og Ellen Roaldsdatter Opdal. Faren var kjøpmann og rådmann der i byen, av den adelige slekten Friis. Mora var datter av borgermester Roald Opdal (1640–1711).Etter Trondheim katedralskole og prestestudier ved Københavns Universitet 1740 var han skriver ett års tid hos Trondheimsbisp Eiler Hagerup d.e. (1684–1743) og var kjent med byens sameskole Seminarium Lapponicum, hvis dikt Findlappers beschrifelse fra 1740 til sørsamerne var av ham dedikert.  Hagerup var fra øya Kvernes like nord om Molde.
Omkring 1741 ble av Hagerup plassert ut på øya Aukra utenfor Molde som assistent til sogneprest Jacob Nilsen Lund (1688–1754). I 1753 giftet han seg med dattera Ingeborg Munthe Lund (1728–76; se slekten Munthe).  Han overtok den avdøde svigerfarens prestevirke i 1754  til han selv døde i 1762, omkring 46 år gammel.
Hans og Ingeborg fikk to barn. Sønnen Jacob (1755–) døde ung i en kanonulykke. Dattera Elen (1757–1824) ble gift med Ole Torvik og flyttet til Molde.


== Utgivelser ==
Friis, Hans (c. 1740). De norske Findlappers Beskrivelse. Trykt hos Niels Hansen Møller boende i Lille Kongens Gade. 


== Referanser ==
Arne Spildo

Arne Spildo (født 22. oktober 1948 i Bergen) er en norsk jurist og embetsmann. Han er cand.jur. fra Universitetet i Bergen 1977, med arbeidsrett som spesialfag. I 2000 var han elev ved NATO Defence College i Roma.
Spildo var assisterende regjeringsråd ved Statsministerens kontor 2001-2017. 1992-2001 var han ekspedisjonssjef og sjef for økonomisk avdeling (siden 2002 innenriksavdelingen) på Statsministerens kontor. 1991-1992 var han avdelingsdirektør samme sted.
1990-1991 arbeidet Spildo i Arbeids- og administrasjonsdepartementet, som underdirektør og avdelingsdirektør i departementets forvaltningspolitiske avdeling.  1988-1990 var han avdelingsdirektør i Direktoratet for arbeidstilsynet. 1977-1988 arbeidet Spildo i Kommunal- og arbeidsdepartementet, 1986-1988 som underdirektør i departementets arbeidsrettsseksjon, 1982-1986 som byråsjef i departementets arbeidsmiljøavdeling og 1977-1980 som konsulent samme sted. 1981 var Spildo dommerfullmektig ved Tana og Varanger sorenskriverembete.
Spildo var særskilt meglingsmann i arbeidstvister 1988-1991, medlem av Arbeidsmiljølovutvalget 1989-1990, medlem av Sykelønnsutvalget 1989, medlem av Arbeidsrettsrådet 1986-1990 og sekretær for Arbeidsrettsrådet.


== Kilder ==
Forvaltningsdatabasen
Aleuter

Aleuter (engelsk: Aleuts, russisk: Алеу́ты, aleutisk: Unangax̂) er en folkegruppe på Aleutene i Alaska og Russland.


== Språk ==

Aleutene snakker i hovedsak engelsk i Alaska og russisk i Russland. I tillegg blir språket aleutisk snakket av omtrent 150 personer i Alaska og 5 personer i Russland. 
Fra 1829 ble språket skrevet med kyrillisk alfabet. Fra 1970 begynte man å skrive språket med latinsk alfabet.


== Eksterne lenker ==
(en) Aleut – kategori av bilder, video eller lyd på Commons
Tralla La

Tralla la eller Onkel Skrue rømmer fra rikdommen (engelsk: Tralla la) er en Disney-tegneseriehistorie av Carl Barks. Historien ble laget i 1953. Den ble for første gang publisert i det amerikanske tegneseriebladet Uncle Scrooge i juni 1954. Historien har fått en oppfølger, laget av Don Rosa.


== Handling ==
Historien starter i Andeby hvor vi ser onkel Skrue bli forfulgt av en person som ønsker penger av han. Skrue får nervøst sammenbrudd og bestemmer seg for å dra til den bortgjemte dalen Tralla La i Himalaya for å glemme pengene og alle som ønsker dem for en stund. Som vanlig tar han med seg nevøen Donald Duck og grandnevøene Ole, Dole og Doffen. Han tar også med seg flasker med nervemedisin, i tilfelle flere sammenbrudd. Flaskekapslene på flaskene blir regnet som svært verdifulle i Tralla La, og blir betalingsmiddel i dalen. Det blir fort krangel om flaskekapslene, derfor bestemmer Skrue seg for å slippe ned tusen millioner flaskekapsler med fly over dalen. Innbyggerne i Tralla La synes dette ble altfor mange, siden de dekker over engene og ødelegger avlingene. De blir rasende på Skrue. Det ender derfor med at Skrue og nevøene må forlate dalen i hast, jaget av innbyggerne.


== Eksterne lenker ==
Tralla La, Inducks
Politisk katolisisme

Politisisk katolisisme er en politisk og kulturell retning som fremmer ideene og den sosiale lære til den katolske kirke i det almene liv gjennom offentlig inngripen. Den oppstod som program og bevegelse blant katolikker i kongeriket Preussen i den andre halvdel av 1800-tallet, som en reaksjon på sekulære sosiale konsepter. Hovedårsaken var forsøkene til Otto von Bismarck på å begrense den katolske kirke, først i Preussen og deretter i et forent Tyskland. Kampen er kjent i historien som Kulturkampf.
Fra Tyskland, utbredte den seg som politisk og sosial retning i Østerrike-Ungarn, og fortsatte derfra til Østerrike, Ukraina, Slovenia og Kroatia. Azione Cattolica var navnet på en kortvarig italiensk, katolsk legorganisasjon. Den ble grunnlagt som en upolitisk forening i 1924.


== Eksterne lenker ==
Boyer, John W. (2001), «Catholics, Christians, and the Challenges of Democracy: The Heritage of the Nineteenth Century», Christian Democracy in 20th Century Europe (Böhlau Verlag),  
Cary, Noel D. (1996). The Path to Christian Democracy: German Catholics and the Party System from Windthorst to Adenauer. Harvard University Press. 
Conway, Martin (1997). Catholic politics in Europe, 1918-1945. Routledge. ISBN 0-415-06401-5. 
Political Catholicism in Europe 1918-45. Routledge. 2004. ISBN 0-7146-5650-X. 
Lovell Evans, Ellen (1999). The Cross and the Ballot: Catholic Political Parties in Germany, Switzerland, Austria, Belgium and The Netherlands, 1785–1985. Humanities Press.
Hardingtonar

Hardingtonar er en årlig musikkfestival, som har vært arrangert hver juni siden 1991.


== Eksterne lenker ==
http://www.hardingtonar.no/
Hardanger Trebåtfestival

Hardanger Trebåtfestival er en årlig trebåtfestival, som har vært arrangert hver juni fra 1999.


== Eksterne lenker ==
http://www.baatsans.no/artikler/1361 Arkivert 20. juli 2016 hos Wayback Machine.
https://www.visitnorway.no/event/hardanger-trebåtfestival-16-06-18-06-2017/87597/
Brian Albers

Brian Albers (født 12. juli 1939) er en australsk billedkunstner. Albers er utdannet ved Swinburne College of Art i Melbourne (1956-59). Han har hatt flere utstilinger, blant annet på Landsforeningen Norske Malere i 2001 og 2008, Buskerud Kunstsenter i 2010 og Galleri Briskeby i 2016. Han er innkjøpt av blant andre Nasjonalgalleriet, Oslo Kommunes Kunstsamlinger, Asker Kommunes Kunstsamlinger og Nasjonalmuseet Silesiia i Polen. 
Albers er bosatt i Slemmestad. Han er medlem av Norske Grafikere og Landsforeningen Norske Malere.


== Referanser ==


== Eksterne lenker ==
Brian Albers Galleri Briskeby Arkivert 18. juni 2017 hos Wayback Machine.
Brian Albers Buskerud Kunstsenter
Brian Albers i LNM Arkiv
Eva Lange

Eva Marie Lange (1944–2017) var en norsk tegner, maler og grafiker. Hun var utdannet ved Statens håndverks- og kunstindustriskole (1963–1965), og ved Statens kunstakademi (1965–1969). Lange var medlem av kunstnerkollektivet Gras i begynnelsen av 1970-årene.
Lange var leder for Unge Kunstneres Samfund (UKS) i 1974, initiativtager til Kunstneraksjonen-74 og medlem av aksjonens arbeidsutvalg. Hun var virksom i en rekke faglige tillitsverv, deriblant i styret for NBFO (Norske Billedkunstnere) og i tilsynsrådet for Kunstnernes Hus.
Lange debuterte på Høstutstillingen i 1967, og avholdt en lang rekke separatutstillinger, foruten i Norge – i Belgia, England, Østerrike, Tyskland, Italia, Malta, Slovakia, Mexico, Frankrike og Egypt. Deltagelser ved kollektivutstillinger var nærmere 200 i antall.
Lange står bak utsmykninger ved Meierienes Fellesfabrikk i Brevik, Christiania Bank og Kredit-kasse i Oslo, Holtan ungdomsskole i Horten (med Victor Lind), Birkeland Fabrikker, Hvalerhallen Asmaløy skole og ved Psykiatrisk Boligsenter i Fredrikstad.
Langes kunst er representert i private og offentlige samlinger ved Nasjonalgalleriet, Norsk Kulturråd, DNB, Kredittkassen, Oslo Kommunes Kunstsamlinger, Kunst på Arbeidsplassen, Fredrikstads Kommunes Kunstsamling, Bibliothéque Nationale des Éstampes i Paris, The National Museum of Fine Arts i Malta, Woburn Fine Arts i England, Alexandria Center of Arts i Egypt, Silpakorn University Collection i Bangkok i Thailand og L'Universita di Pavias Kunstsamling i Italia.
I 1989 flyttet hun fra Oslo med samboer Erik Frisch til Hvaler og «Knatten», eiendommen etter forfatterparet Annemarta og Johan Borgen. Her levde og arbeidet hun de tre siste tiårene av sitt liv. Foruten å drive «Pinseutstillingene på Knatten», et årlig evenement med billedkunst, poesi og musikk, etablerte hun Hvaler Kunstforening og ledet det internasjonale skulpturprosjektet «StenKunst Hvaler» i Ytre Hvaler nasjonalpark.
Eva Lange var datter av Anna Theresie Larsen og Jean Emil Lange. Hun var gift med billedkunstneren Victor Lind fra 1963–1974, og samboer med forfatteren Erik Frisch fra 1987–2017. Hun hadde ett barn (med Victor Lind), billedkunstner Andrea Lange.


== Referanser ==


== Litteratur ==
Dagfinn Nordbø: «Åpen og inkluderende. Eva Lange (1944–2017) er gått bort», nekrolog


== Eksterne lenker ==
«Eva Lange» i Norsk kunstnerleksikon
Langes nettsider
«Kunstnere i aksjon», NRK 5. februar 1975
«Gjestfritt kunstnerhjem», Aftenposten, 3. juni 2006. https://www.aftenposten.no/norge/i/z7nA5/Gjestfritt-kunstnerhjem
Per Formo

Per Formo (født 16. juni 1952) er en norsk billedkunstner. Formo er utdannet ved Kunstakademiet i Trondheim (1985-89). Han har hatt flere utstillinger, blant annet på Trøndelag senter for samtidskunst i 2005, Kunstnerforbundet i 2007 og Landsforeningen Norske Malere i 2014. Han er innkjøpt av bl.a. Museet for samtidskunst i Oslo og Norsk Kulturråd. 
Formo er bosatt i Trondheim. Han er medlem av Landsforeningen Norske Malere.  


== Diskografi ==
Prudence: The Legendary Prudence Tapes, vol.1 (1992)
Arild Vange, Neil Davidson, Kyrre Laastad & Frode Eggen: Alltid ei anna/Improvisasjon person (2013)


== Referanser ==


== Eksterne lenker ==
Per Formo hjemmeside
Per Formo i LNM Arkiv
Maharashtra Open

Chennai Open er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering.
Den blir spilt hvert år i Chennai i India.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted 
(en) Maharashtra Open – kategori av bilder, video eller lyd på Commons
Vippe (strømmåler)

Vippe var den første typen strømmåler tilgjengelig i et kundeforhold for strømforsyning.
Vippen fungerte på det maksimale forbruk kunden hadde bestilt i kW. Så snart kunden nådde dette nivå begynte strømforsyningen å opphøre i korte perioder (den «vippet»), og kunden måtte redusere forbruket, som oftest rettet seg, etter å ha slått av en bryter. Under og etter første verdenskrig kom mer avanserte målere, subtraksjonsmålere, som registrerte fast forbruk og forbruk ut over det faste forbruk, og i siste instans førte til intelligent strømmåler.


== Se også ==
Amperemeter
Smart strømmåler
Whole Foods Market

Whole Foods Market er en amerikansk matvarekjede som selger næringsmidler som benevnes Whole Food. Det innebærer blant annet at de næringsmidlene som selges skal inneholde naturlige ingredienser i så stor utstrekning som mulig, samt at de ikke er blitt foredlet mer enn nødvendig. Selskapet ble etablert i 1978 av John Mackey og Rene Lawson. Den første butikken åpnet i Austin i Texas. Gjennom diverse sammenslåinger og oppkjøp har antallet butikker økt til flere enn 100 per 1999.I 2003 ble selskapet den første landsdekkende næringsmiddelkjeden i USA som fikk status som selger av certified organic-produkter. Selskapet er engasjert i miljøspørsmål og sosiale forhold og har fått flere utmerkelser for sitt arbeid.I 2017 ble selskapet kjøpt opp av Amazon.com for 13,7 milliarder amerikanske dollar.


== Referanser ==
Brisbane International

Brisbane International er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering. Den er også en del av WTA-touren.
Den blir spilt hvert år i Brisbane i Australia. Den gikk tidligere i Gold Coast og Adelaide.


== Vinnere ==


=== Singel menn ===


=== Singel kvinner ===


=== Dobbel menn ===


=== Dobbel kvinner ===


== Eksterne lenker ==
Offisielt nettsted
(en) Brisbane International – kategori av bilder, video eller lyd på Commons
WTA Auckland Open

WTA Auckland Open er en profesjonell tennisturnering som blir spilt på hardcourt. Den er en del av WTA-touren, og er klassifisert som en WTA International-turnering. 
Den blir spilt hvert år i Auckland i New Zealand.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted
(en) ASB Classic – kategori av bilder, video eller lyd på Commons
ATP Auckland Open

ATP Auckland Open er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering.
Den blir spilt hvert år i Auckland i New Zealand.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted
(en) Heineken Open (tennis) – kategori av bilder, video eller lyd på Commons
David Raksin

David Raksin (født 4. august 1912 i Philadelphia i Pennsylvania, død 9. august 2004 i Van Nuys i California) var en amerikansk filmkomponist. Han skrev lydsporet til over 100 filmer og bidro med musikken til en rekke fjernsynsproduksjoner. Han har blant annet komponert lydsporet til Laura (1944), Forever Amber (1947), Force of Evil (1948), Blendende løgn (1952), Carrie (1952), Fra bord til bord (1958) og Medaljens bakside (1962).
Raksins filmmusikk i Laura ble kåret til tidenes 7. beste filmlydspor fra USA av det amerikanske filminstituttet.


== Oppvekst ==
Raksin vokste opp i Philadelphia i Pennsylvania. Faren var dirigent og eieren av en musikkforretning. Han lærte David Raksin å spille flere musikkinstrumenter i en ung alder. Raksin studerte senere komposisjon ved University of Pennsylvania og fikk etter hvert spilletimer hos Arnold Schönberg i Los Angeles.


== Karrière ==
I 1935 ble Raksin invitert til Hollywood av Alfred Newman, daværende musikksjef hos filmselskapet 20th Century Fox. Det første han gjorde for selskapet var å arrangere musikken i Charlie Chaplins komedie Modern Times i 1936. Han deltok deretter i en rekke mindre filmprosjekter før gjennombruddet kom med musikken i Otto Premingers kriminalfilm Laura i 1944. Kjenningsmelodien til filmen, med sangtekst av Johnny Mercer, ble svært populær og har blitt spilt inn av en rekke andre artister i ettertid, blant annet Ella Fitzgerald og Frank Sinatra.
Raksin har også undervist i musikkteori og komposisjon ved University of Southern California og University of California, Los Angeles.


== Referanser ==


== Eksterne lenker ==
(en) David Raksin på Internet Movie Database 
(sv) David Raksin i Svensk Filmdatabas 
(da) David Raksin på Filmdatabasen 
(da) David Raksin på Scope 
(fr) David Raksin på Allociné 
(en) David Raksin på AllMovie 
(en) David Raksin hos The Movie Database 
(en) David Raksin hos Internet Broadway Database 
(en) David Raksin på Discogs 
(en) David Raksin på MusicBrainz
Open Sud de France

Open Sud de France er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering. 
Den blir spilt hvert år i Montpellier i Frankrike.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted
Sofia Open

ATP Sofia Open er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering. 
Den blir spilt hvert år i Sofia i Bulgaria.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted
(en) ATP Sofia Open – kategori av bilder, video eller lyd på Commons
Ecuador Open

Ecuador Open er en profesjonell tennisturnering som blir spilt på grus. Den er en del av ATP-touren, og er klassifisert som en 250-turnering. 
Den blir spilt hvert år i Quito i Ecuador.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted
(en) Ecuador Open Quito – kategori av bilder, video eller lyd på Commons
Setningsknute

Ei setningsknute er en type setningskonstruksjon som er vanlig i skandinaviske språk. Setningsknuter er konstruert som ei OVS-setning, som i seg seg selv er en svært sjelden setningskonstruksjon i menneskelige språk. I betydninga «jeg veit ikke om jeg har lest den boka» kan man fremheve «boka» ved å konstruere det som ei setningsknute; «den boka veit jeg ikke om jeg har lest». Setningsknute med infinitivskonstruksjon er vanlig i mange språk, mens setningsknuter med relativsetning er et grammatisk fenomen som kun har blitt observert i de kontinentalskandinaviske språkene svensk, norsk og dansk. Innenfor lingvistikken har det tidligere blitt trodd at setningsknuter med relativsetning er umulige å ha i menneskelige språk. Det har derfor blitt et relevant tema innen forskning på lingvistikk.   
Ofte kan setningsknuter være tvetydige og ulogiske, som i følgende eksempel; «sjefen synes jeg er rar». Setninga kan tolkes i den forstand at «jeg er rar» er ei mening sjefen har om subjektet. Ei anna tolkning er også at subjektet mener at sjefen er rar.


== Referanser ==


== Litteratur ==
http://www.forskning.se/2017/05/11/unika-satsflator-i-skandinaviska-sprak/
https://gupea.ub.gu.se/bitstream/2077/51985/1/gupea_2077_51985_1.pdf
Latter i paradis

Latter i paradis (originaltittel Laughter in Paradise) er en britisk komedie fra 1951. Alastair Sim, Fay Compton, George Cole og Guy Middleton gestalter hovedrollene. Audrey Hepburn deltar også i en av sine første filmroller. Filmen ble spilt inn på nytt i 1970 under tittelen Some Will, Some Won't.Innspillingen av Hepburns scene i filmen ble senere gjenskapt i den biografiske TV-filmen The Audrey Hepburn Story, hvor Jennifer Love Hewitt spilte Hepburn.


== Handling ==
Den gamle spøkefuglen og komikeren Henry Augustus Russell (Hugh Griffith) dør og etterlater seg fire arvinger som innen testamentet åpnes må påta seg hver sin ubehagelige oppgave. Oppgavene er av halvveis moralsk natur og fører til det gode for de fleste av partene. Men da testamentet endelig åpnes viser det seg at det var komikerens siste sprell. Det var ingenting å arve.


== Medvirkende ==
Alastair Sim som Deniston Russell
Fay Compton som Agnes Russell
Guy Middleton som Simon Russell
George Cole som Herbert Russell
Hugh Griffith som Henry Russell
Ernest Thesiger som Endicott
Beatrice Campbell som Lucille Grayson
Mackenzie Ward som Benson
Joyce Grenfell som Elizabeth Robson
A. E. Matthews som Sir Charles Robson
John Laurie som Gordon Webb
Veronica Hurst som Joan Webb
Eleanor Summerfield som Sheila Wilcott
Anthony Steel som Roger Godfrey
Charlotte Mitchell som Ethel
Leslie Dwyer som politibetjent
Colin Gordon som politibetjent
Ronald Adam som Wagstaffe
Michael Pertwee som Stewart
Mary Germaine som Susan Heath
Audrey Hepburn som Frieda
Noel Howlett som kontorist
Martin Boddey som detektiv
Arthur Howard som togpassasjer


== Referanser ==


== Eksterne lenker ==
(en) Latter i paradis på Internet Movie Database 
(sv) Latter i paradis i Svensk Filmdatabas 
(fr) Latter i paradis på Allociné 
(nl) Latter i paradis på MovieMeter 
(en) Latter i paradis på AllMovie 
(en) Latter i paradis på Turner Classic Movies 
(en) Latter i paradis på Rotten Tomatoes